**Ministru kabineta rīkojuma projekta „Par finanšu līdzekļu piešķiršanu no valsts pamatbudžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 35. panta pirmā daļa un 38. panta pirmās daļas 3.punkts.Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts un Ministru kabineta 2005. gada 15. marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 35. panta pirmās daļas 2.punktā ir noteikts, ka dzīvnieku īpašniekam ir tiesības saņemt zaudējumu kompensāciju par epizootijas uzliesmojuma apkarošanas laikā slimības dēļ iznīcinātajiem kautķermeņiem un dzīvnieku izcelsmes produktiem, 3.punktā ir paredzēta kompensācija par iznīcināto barību un 4.punktā – par zaudējumiem, kas radušies, dezinficējot dzīvnieku novietnes. Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību un epizootijas uzliesmojuma laikā. Dzīvnieku īpašniekam SIA “Ancers” piederošajā dzīvnieku novietnē “Rukas” 2017. gada 13. janvārī tika konstatēts Āfrikas cūku mēris (turpmāk – ĀCM), bet novietnē “Bunči” ĀCM tika konstatēts 2017. gada 7. februārī. 2017. gada 17. februārī SIA “Ancer” iesniedza Lauku atbalsta dienestā (turpmāk – LAD) iesniegumu kompensācijas saņemšanai par atsauktajiem un iznīcinātajiem dzīvnieku liemeņiem un cūkgaļu. SIA “Wenete” no SIA “Ancer” 2017. gada 7. februārī iegādājās cūku pusliemeņus 75 kilogramu apjomā, bet 8. februārī tos atdeva SIA “Ancer”, jo “Bunču” novietnē bija konstatēts ĀCM. Arī SIA “Ādažu desu darbnīca” un SIA “Baltic Pub” 7. februārī no SIA “Ancer” iegādājās cūku pusliemeņus attiecīgi 1629 un 38 kilogramus. No SIA “Ancer” paņemtos cūku pusliemeņus SIA “Ādažu desu darbnīca” atdeva 8. februārī, bet SIA “Baltic Pub” – 9. februārī. Tā kā SIA “Wenete”, SIA “Ādažu desu darbnīca” un SIA “Baltic Pub” par paņemto un pēc tam atdoto cūkgaļu vēl nebija samaksājuši, kompensāciju par šo izņemto un iznīcināto cūkgaļu pieprasīja SIA “Ancers”. Noteikumu Nr.177 5.pielikuma 3.punktā ir noteikts, ka zaudējuma kompensācijas apmēru aprēķina atbilstoši produktu vidējai tirgus vērtībai. Šī iemesla dēļ bija nepieciešams veikt tirgus dalībnieku aptauju, lai noskaidrotu katra konkrētā cūkgaļas veida vidējo tirgus vērtību un precīzi varētu aprēķināt izmaksājamās kompensācijas apmēru. Tā kā bija nepieciešams veikt minēto aptauju un iegūt papildu informāciju no kompensācijas pieteicēja, LAD pieņēma lēmumu pagarināt iesnieguma izskatīšanas termiņu līdz 2017. gada 18. aprīlim.2017. gada 22. februārī LAD saņēma SIA “Ancers” iesniegumu par atsaukto un iznīcināto cūkgaļu, ko no SIA “Ancer” bija iegādājusies SIA “GPU Nākotne”. SIA “GPU Nākotne” ir norēķinājusies saskaņā ar kredītrēķinu un atteikusies pretendēt uz kompensāciju. Arī šī SIA “Ancers” iesnieguma izskatīšanas termiņu iepriekš minēto iemeslu dēļ LAD pagarināja līdz 2017. gada 28. aprīlim.2017. gada 2. martā LAD saņēma SIA “Ancer” iesniegumu kompensācijai par 39 545,4 kilogramiem cūkgaļas (tai skaitā par piespiedu kārtā nokautām 200 nobarojamām cūkām svarā virs 81 kilograma), ko SIA “Rēzeknes gaļas kombināts” bija iegādājies no SIA “Ancers” 2017. gada 6. un 7. februārī un kas ĀCM dēļ tika atsaukta un iznīcināta 2017. gada 9. februārī. Tā kā SIA “Ancer” veica savstarpējo norēķinu ar SIA “Rēzeknes gaļas kombināts”, SIA “Rēzeknes gaļas kombināts” nepieprasa kompensāciju, bet to dara SIA “Ancers”. Šī iemesla dēļ LAD pagarināja attiecīgā SIA “Ancers” iesnieguma izskatīšanas termiņu līdz 28. aprīlim.LAD 2017. gada 24. februārī saņēma SIA “Ancers” iesniegumu par zaudējumu pieprasījumu par novietnē “Rukas” iznīcināto dzīvnieku barību un 2. martā – iesniegumu par novietnē “Bunči” iznīcināto barību. Lai precīzi varētu aprēķināt kompensācijas apmēru, LAD pieprasīja papildu informāciju no SIA “Ancers”, tādējādi abu iesniegumu izskatīšana tika pagarināta attiecīgi līdz 24. aprīlim un 28. aprīlim. SIA “Ancer” novietnē “Rukas” pavisam tika iznīcinātas 89,8 tonnas dzīvnieku barības, bet novietnē “Bunči” – 126,5 tonnas dzīvnieku barības.**SIA “Ancer” novietnē “Rukas” un novietnē “Bunči” ir pabeidzis tīrīšanu, mazgāšanu un dezinfekciju un 2017. gada 3. augustā Lauku atbalsta dienestā iesniedzis divus iesniegumus par dezinfekcijas laikā radīto zaudējumu kompensāciju, atsaucot visus savus iepriekšējos iesniegumus par dezinfekcijas laikā radīto zaudējumu kompensēšanu. Noteikumu Nr.177 4.pielikuma 3.punkts paredz kompensācijas apmēru dzīvnieku īpašniekam, ja tas pats veic tīrīšanu, mazgāšanu un dezinfekciju. Ministru kabinets 2017. gada 16.augustā atbalstīja noteikumu Nr.177 4.pielikuma 3.punkta tehnisko precizējumu par to, ka kompensācijas apmērs dzīvnieku īpašniekam nedrīkst pārsniegt līdz šim noteikto kompensācijas apmēru – 4.27 *euro*/m2. Precizētie noteikumi Nr.177 dzīvnieku īpašniekam paredz samaksāt kompensāciju atbilstoši dzīvnieku īpašnieka izmaksām, kādas tam radušās, veicot dzīvnieku novietnes tīrīšanu, mazgāšanu un dezinfekciju. LAD 2017. gada 14. augustā nosūtīja Zemkopības ministrijai vēstuli Nr. 10.9.1-8/17/1108-e, kurā informēja par SIA “Ancer” saņemto iesniegumu izvērtējuma rezultātiem un pieprasīja finanšu līdzekļus, lai LAD var izmaksāt kompensāciju SIA “Ancer” par dezinfekcijas laikā radītajiem zaudējumiem. Abām novietnēm, kurā SIA “Ancer” ir veicis tīrīšanu, mazgāšanu, sākotnējo un noslēguma dezinfekciju, kopējā platība ir 95 581,54 m2. Saskaņā ar noteikumu Nr.177 4.pielikuma 3.punktā noteikto SIA “Ancer” var izmaksāt kompensāciju ne vairāk kā 408 133,17 *euro* (95 581,54m2 x 4,27 *euro*/m2). LAD ir izvērtējis SIA “Ancer” iesniegtos izdevumus pamatojošos dokumentus un konstatējis, ka SIA “Ancer” kopējie izdevumi par tīrīšanu, mazgāšanu, sākotnējo un noslēguma dezinfekciju abās novietnēs ir lielāki par maksimālo kompensācijas apmēru, ko var izmaksāt saskaņā ar noteikumu Nr.177 4.pielikuma 3.punktā noteikto. Tādēļ SIA “Ancer” ir pieprasīts finansējums 408 133,17 *euro* apmērā. Noteikumu Nr.177 4.pielikuma 2.punkts paredz dzīvnieku īpašniekam kompensāciju par dezinfekcijai izlietotajiem dezinfekcijas līdzekļiem 80% apmērā no iztērētās summas.** **Veterinārmedicīnas likuma 38. panta pirmās daļas 3.punktā ir noteikts, ka dzīvnieku īpašniekam, ja tas ir izpildījis dzīvnieku veselības jomu reglamentējošos normatīvajos aktos noteiktās prasības, ir tiesības saņemt zaudējumu kompensāciju par salmonelozes uzliesmojuma apkarošanas laikā iznīcinātajiem cāļiem, jaunputniem vai pieaugušajiem putniem, iznīcinātajām olām, kas paredzētas patēriņam cilvēku uzturā un inkubēšanai, produktiem, kas paredzēti patēriņam cilvēku uzturā, kā arī par dzīvnieku barību. Dzīvnieku īpašniekam ZS “Liepas” radušies materiāli zaudējumi, savā ganāmpulkā apkarojot putnu salmonelozi.** Lai izpildītu Veterinārmedicīnas likuma un noteikumu Nr.177 prasības, ir jāizdod Ministru kabineta rīkojums (turpmāk – rīkojuma projekts), kas nosaka kompensācijas izmaksu dzīvnieku īpašniekiem, lai segtu zaudējumus, kas dzīvnieku īpašniekiem radušies Āfrikas cūku mēra uzliesmojuma apkarošanas laikā.Kompensāciju lauksaimniecības dzīvnieku īpašniekiem izmaksās Lauku atbalsta dienests pēc naudas līdzekļu saņemšanas no valsts pamatbudžeta programmas 02.00.00 „Līdzekļi neparedzētiem gadījumiem”. **Rīkojuma projekts paredz Zemkopības ministrijai nodrošināt, lai valsts budžetā daļēji tiktu atgūti līdzekļi par dzīvnieku īpašniekam izmaksāto kompensāciju saistībā ar salmonelozes programmu. Naudas līdzekļu atgūšana paredzēta no Eiropas Savienības budžeta saskaņā ar** **Eiropas Parlamenta un Padomes 2014. gada 15. maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK.** Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Nav  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieki SIA “Ancer” **un ZS “Liepas”**. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekam:1) SIA “Ancer” **547 936,28** *euro*;**2) ZS “Liepas” 1178,36 *euro.*** |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav.  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017.gads | Turpmākie trīs gadi *(euro)* |
| 2018.gads | 2019.gads | 2020.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | 884 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 549 114 | 0 | 0 | 0 |
| 2.1. valsts pamatbudžets | 0 | 549 114 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | – 549 114 | 884 | 0 | 0 |
| 3.1. valsts pamatbudžets | 0 | – 549 114 | 884 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |

|  |  |  |  |  |  |
| --- | --- | --- | --- | --- | --- |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| **+** 549 114 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar rīkojuma projektu paredzēta kompensācijas izmaksa dzīvnieku īpašniekam **SIA “Ancers” –‘kopumā 547 936,28 *euro*, t.sk.:****1)** **18 320,22** *euro* apmērā par cūkgaļu, kas atsaukta no SIA “Wenete”, SIA “Ādažu desu darbnīca”, SIA “Baltic Pub” un SIA “GPU Nākotne” un nogādāta iznīcināšanai uz SIA “Grow Energy”.Veicot aptauju, ir iegūta informācija par dzīvnieku izcelsmes produktu vidējo tirgus vērtību *euro*/kg:

|  |  |  |  |
| --- | --- | --- | --- |
| Produkcijas nosaukums | Vidējā tirgus cena *euro*/kg | Daudzums kg | Zaudējumu summa *euro* |
| atdzesēts cūkgaļas liemenis | 1,86 | 9773,4 | 18 178,52 |
| cūkas kakla karbonāde | 2,92 | 19,4 | 56,65 |
| cūkas speķis | 1,21 | 40,4 | 48,88 |
| cūku ādas | 0,32 | 50,2 | 16,06 |
| cūku plaušas | 0,28 | 20,4 | 5,71 |
| cūku kājas | 0,48 | 30,0 | 14,4 |
| **Kopā *euro***: | **18 320,22** |

**2)** **57 836,84 *euro*** apmērā par cūkgaļu, kas atsaukta no SIA “Rēzeknes gaļas kombināts” un nogādāta iznīcināšanai uz SIA “Grow Energy”.

|  |  |  |  |
| --- | --- | --- | --- |
| Produkcijas nosaukums | Vidējā tirgus cena *euro*/kg | Daudzums kg | Zaudējumu summa *euro* |
| atdzesēts cūkgaļas liemenis | 1,86 | 16936,0 | 31 500,96 |
| cūku aknas | 1,13 | 218,9 | 247,36 |
| cūku sirdis | 1,44 | 60,0 | 86,4 |
| cūku mēle | 3,40 | 46,10 | 156,74 |
| cūku nieres | 1,11 | 25,8 | 28,64 |
| cūku tauki | 0,46 | 289,3 | 133,08 |
| cūku kājas | 0,48 | 149,30 | 71,66 |
| **Kopā *euro***: | **32 224,84** |

Noteikumu Nr.177 2.pielikuma 14.2.apakšpunktā ir noteikts kompensācijas apmērs par nobarojamo cūku svarā virs 81 kilograma – 128,06 *euro*. Par piespiedu kārtā nokautajām 200 nobarojamajām cūkām kompensācijas apmērs ir 25 612,00 *euro*.**3)** **23 494,96 *euro*** par novietnē “Rukas” iznīcinātajām 89,8 tonnām dzīvnieku barības un **37 696,16 *euro*** par novietnē “Bunči” iznīcinātajām 126,5 tonnām dzīvnieku barības. Noteikumu Nr.177 3.pielikuma 5.punktā ir noteikts, ka kompensācijas apmēru par citu lopbarību un lopbarības piedevām aprēķina atbilstoši dzīvnieku barības vidējai tirgus vērtībai vai atbilstoši preču pavadzīmē norādītajai iepirkuma summai. Ņemot vērā noslēgto dzīvnieku ražošanas ciklu un ražošanas apjomu, SIA “Ancer” lielāko daļu barības ražoja uz vietas novietnē “Bunči” un transportēja to uz novietni “Rukas”. SIA “Ancer” ražotās barības izmaksas aprēķināja uz vietas. SIA “Ancer” LAD iesniedza informāciju par savas saražotās barības pašizmaksu:

|  |  |  |  |
| --- | --- | --- | --- |
| Barības nosaukums | Pašizmaksa *euro*/t | Daudzums t | Zaudējumu summa *euro* |
| Laktācija | 256,00 | 61,06 | 15 631,36 |
| Jauncūku barība *Gilt-1* | 232,00 | 4,755 | 1103,16 |
| Barība sivēniem *Links* | 331,00 | 20,195 | 6684,55 |
| Barība sivēniem *Gestācija* | 209,00 | 16,86 | 3523,74 |
| Sivēnu barība *Prestarter* | 388,00 | 2,75 | 1067,00 |
| Barība 30–70 kg nobarojamām cūkām *Grower* | 232,00 | 82,74 | 19195,68 |
| Barība nobarojamām cūkām 70–115 kg *Finisher* | 220,00 | 18,39 | 4045,8 |
| **Kopā *euro***: | **51 251,29** |

Vēl SIA “Ancers” iznīcināta šāda iepirktā barība un barības piedevas:

|  |  |  |  |
| --- | --- | --- | --- |
| Barības nosaukums | Cena *euro*/t | Daudzums t | Zaudējumu summa *euro* |
| Barības piedeva *D Nucleo 350* | 1080,00 | 1 | 1080,00 |
| Barības piedeva *Premivit piglet* 15–30 kg | 960,00 | 0,5 | 480,00 |
| Barības piedeva *Miavit finisher premix* 70–115 kg  | 562,5 | 1,5 | 843,75 |
| Barības piedeva *Top Wean* | 1010,4 | 1,95 | 1970,28 |
| Barības piedeva *Miavit sow lactation* | 705,00 | 2,6 | 1833,00 |
| Barības piedeva *Miavit sow pregnant* | 620,00 | 1,4 | 868,00 |
| Barības piedeva sivēniem *Pekoni instant* | 2324,00 | 0,2 | 464,80 |
| Barības piedeva *Mycosorb MTB100 A+* | 6000,00 | 0,4 | 2400,00 |
| **Kopā *euro***: | **9939,83** |

**4) 205 176,91 *euro* par novietnes “Rukas” tīrīšanas, mazgāšanas, sākotnējās un noslēguma procedūras izdevumiem. Novietnes “Rukas” kopējā platība 48 050,80m2 x 4,27 *euro*/m2 = 205 176,91 *euro*. Par dezinfekcijas līdzekļiem SIA “Ancer” ir samaksājis 1302,88*euro*mun 80% no šīs summas ir 1042,30 *euro.*** **5) 204 368,89 *euro* par novietnes “Bunči” tīrīšanas, mazgāšanas, sākotnējās un noslēguma procedūras izdevumiem. Novietnes “Bunči” kopējā platība 47 530,75 m2 x 4,27 *euro*/m2 = 202 956,30 *euro*. Par dezinfekcijas līdzekļiem SIA “Ancer” ir samaksājis 1765,73 *euro*,un 80% no šīs summas ir 1412,59 *euro.*****6) Ar rīkojuma projektu paredzēta kompensācijas izmaksa dzīvnieku īpašniekam ZS “Liepas” – kopumā 1178,36 *euro*. Atbilstoši Pārtikas un veterinārā dienesta (turpmāk – PVD) inspektora aktā Nr. 96-02 norādītajai informācijai ZS “Liepas” iznīcināts 300 dējējvistu līdz 33 nedēļu vecumam, 34 dējējvistas līdz 48 nedēļu vecumam, 11 dējējvistu līdz 63 nedēļu vecumam, kā arī 1933 olas. Tā kā olās tika atrastas kokcidiostatu atliekas, par iznīcinātajām olām kompensācija netiek pieprasīta.****Noteikumu Nr.177 2.pielikumā ir noteikts kompensācijas apmērs katrai atsevišķai putnu grupai atkarībā no putnu vecuma un pielietojuma. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija 1178,36 *euro* apmērā.**  |
| 6.1. detalizēts ieņēmumu aprēķins | – |
| 6.2. detalizēts izdevumu aprēķins | – |
| 7. Cita informācija | Lēmums par kompensācijas apmēru pieņemts individuāli. Noteikumu Nr.177 6.punktā noteikti kritēriji, pēc kuriem var samazināt izmaksājamo kompensāciju. Turklāt PVD inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekšminētajiem dzīvnieku īpašniekiem nav konstatēti normatīvo aktu pārkāpumi, tika pieņemts lēmums par kompensācijas nesamazināšanu. Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”.**Noteikumu Nr.177 9.4.apakšpunktā noteikts, ka LAD izmaksā kompensāciju dzīvnieku īpašniekam 90 dienu laikā no iesnieguma saņemšanas brīža. Attiecībā uz SIA “Ancer” šo nosacījumu nav iespējams ievērot, jo dažādi dzīvnieku izcelsmes produkti un dažāda veida dzīvnieku barība tika iznīcināti lielā apjomā. Lai LAD precīzi varētu aprēķināt izmaksājamās kompensācijas apmēru, bija nepieciešams organizēt tirgus aprites dalībnieku aptaujas, nosakot atsevišķu dzīvnieku izcelsmes produktu tirgus cenas, kā arī tehnisko precizēt noteikumu Nr.177 normu par dezinfekcijas laikā radīto zaudējumu kompensācijas apmēru. Eiropas Komisija nelīdzfinansē dzīvnieku īpašniekam samaksāto kompensāciju par iznīcināto dzīvnieku izcelsmes produkciju, iznīcināto barību un dezinfekcijas zaudējumiem ĀCM uzliesmojuma gadījumā. Savukārt Salmonelozes uzraudzības programmā dzīvnieku īpašniekam izmaksātā kompensācija par piespiedu kārtā nogalinātajiem un iznīcinātajiem putniem tiek līdzfinansēta no Eiropas Komisijas. Tādēļ ir ļoti būtiski, lai kompensācija tiktu izmaksāta 90 dienu laikā no dzīvnieku īpašnieka iesnieguma saņemšanas. LAD iesniegumu no ZS “Liepas” saņēma 2017. gada 8. jūnijā, un kompensācija ir jāizmaksā līdz 6. septembrim.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav  |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Vanaga 67027363

sanita.vanaga@zm.gov.lv